નાગાલેન્ડમાં ઈસાઈ ચર્ચના રાજકીય પ્રભાવ વચ્ચે પણ ભાજપે શ્રેષ્ઠ દેખાવ કર્યો છે અને ચર્ચના દબદબાનાં અનેક મિથકો તોડી પાડ્યાં છે. દેશના મીડિયાએ ચર્ચની રાજનીતિમાં આવી દખલ સામે ભાગ્યે જ અવાજ ઉઠાવ્યો છે. ત્રિપુરા અને નાગાલેન્ડમાં ભાજપ સાથી પક્ષો સાથે સરકાર રચે એ સ્પષ્ટ છે, પણ મેઘાલયમાં સૌથી મોટા પક્ષ તરીકે કોંગ્રેસ ઊપસી આવી છતાં માત્ર બે બેઠકો મેળવનાર ભાજપે અન્ય પક્ષોના મળીને કુલ ૩૪ સભ્યોની રાજ્યપાલ સમક્ષ પરેડ કરાવી સરકાર રચવાનો દાવો કરી દીધો અને રાજ્યપાલે આ રજૂઆતથી સંતુષ્ટ થઈને આ ગઠબંધનને સરકાર રચવા આમંત્રણ આપી દેતાં ઉત્તર-પૂર્વનાં આ ત્રણેય રાજ્યો કબજે કરવામાં ભાજપ સફળ રહ્યો છે.